Oktoberfest

Oktoberfest adolah festival duo-mingguan nan diadoan tiok taun di München, Bayern, Jerman, pado akhia September dan awal Oktober. Festival iko marupoan ciek dari acaro paliang takana di kota iko dan juo marupoan festival tagodang di dunia dangan sakitar anam juta pangunjuang tiok tahunnyo. Kota-kota nan lain di dunia mangadoan juo festival-festival dangan manggunoan festival di München iko sabagai model, pun manggunoan juo namo Oktoberfest. Ajang iko biasonyo diadoan salamo anam baleh hari sampai dan tamasuak hari minggu partamo di bulan Oktober. Tapi jiko hari Minggu iko jatuah pado tanggal 1 atau 2, mako festival akan balanjuik sampai tanggal 3 Oktober (Hari Pasatuan Jerman). Festival diadakan di suatu daerah yang dinamoi Theresienwiese, atau pendeknyo "d' Wiesn". Bir marupoan pusek parhatian utamo dalam festival iko, dan pambukoan festival ditandoi dek pambukoan tong bir dek Wali kota München dangan mangatoan "O'zapft is!" (Bahaso Bavaria untuak "Alah dibuko!"). Bir istimewa Oktoberfest nan punyo raso dan kanduangan alkohol nan lobiah pokek dan kareh disiapkan juo untuak acara ko. Bir iko disajian dalam galeh drum barukuran ciek liter nan disabuik Maß. Galeh partami diagiah untuak Menteri-Presiden Bayern. Hanyo produsen lokal nan diizinkan untuak manyajian bir iko di suatu Bierzelt, tenda panyajian bir nan cukuik bosegh untuak manampuang ribuan urang. Pangunjuang nan datang biasonyo akan manggunoan kostum tradisional banamo dirndl dan lederhosen. Pangunjuang dapek juo manikmati babagai jinih makanan, sabagian bosegh marupoan hidangan tradisional ajak sosis, hendl (ayam), käsespätzle (mi keju), dan sauerkraut, barikuik idangan lain khas Bayern ajak buntut jawi panggang. Carito Tanggal parayoan 1976: 18 September - 4 Oktober 1977: 17 September - 3 Oktober 1978: 16 September - 3 Oktober 1979: 22 September - 7 Oktober 1980: 20 September - 5 Oktober 1981: 19 September - 4 Oktober 1982: 18 September - 4 Oktober 1983: 16 September - 3 Oktober 1984: 22 September - 7 Oktober 1985: 21 September - 6 Oktober 1986: 20 September - 5 Oktober 1987: 19 September - 4 Oktober 1988: 17 September - 3 Oktober 1989: 16 September - 3 Oktober 1990: 22 September - 7 Oktober 1991: 21 September - 6 Oktober 1992: 19 September - 4 Oktober 1993: 18 September - 4 Oktober 1994: 17 September - 3 Oktober 1995: 16 September - 3 Oktober 1996: 21 September - 6 Oktober 1997: 20 September - 5 Oktober 1998: 19 September - 4 Oktober 1999: 18 September - 4 Oktober 2000: 16 September - 3 Oktober 2001: 22 September - 7 Oktober 2002: 21 September - 6 Oktober 2003: 20 September - 5 Oktober 2004: 18 September - 4 Oktober 2005: 17 September - 3 Oktober 2006: 16 September - 3 Oktober 2007: 22 September - 7 Oktober 2008: 20 September - 5 Oktober 2009: 19 September - 4 Oktober 2010: 18 September - 4 Oktober 2011: 17 September - 3 Oktober 2012: 22 September - 7 Oktober 2013: 21 September - 6 Oktober 2014: 20 September - 5 Oktober 2015: 19 September - 4 Oktober 2016: 17 September - 3 Oktober 2017: 16 September - 3 Oktober 2018: 22 September - 7 Oktober 2019: 21 September - 6 Oktober 2020: Dibatalkan Rujuakan Pautan lua Media tantang oktober festival di Wikimedia Commons